**Informacija žiniasklaidai 2021-10-18**

**Nuo lapkričio 1 d. - didesnės baudos už darbuotojų saugos ir sveikatos bei darbo įstatymų pažeidimus**

Lietuvos Respublikos valstybinė darbo inspekcija (toliau - VDI) primena, kad pagal aktualiausius Administracinių nusižengimų kodekso nuostatų pakeitimus, numatančius administracinę atsakomybę už darbuotojų saugos ir sveikatos bei darbo įstatymų pažeidimus, nuo šių metų lapkričio 1 d. didėja šios baudos:

* Nuo lapkričio 1 d. darbo įstatymų, darbuotojų saugos ir sveikatos norminių teisės aktų pažeidimas, padarytas pakartotinai, užtrauks baudą juridinių asmenų vadovams ar kitiems atsakingiems asmenims nuo 900 iki 1400 eurų. Pakartotinas darbo įstatymų, darbuotojų saugos ir sveikatos norminių teisės aktų pažeidimas, jeigu dėl to galėjo įvykti nelaimingas atsitikimas darbe, avarija ar atsirasti kitų sunkių padarinių, užtrauks baudą juridinių asmenų vadovams ar kitiems atsakingiems asmenims nuo 1000 iki 2000 eurų.
* Dvigubai - iki 60 eurų – padidinta minimali bauda darbuotojui už neblaivaus arba apsvaigusio buvimą darbo vietoje darbo metu arba pasibaigus darbo laikui, taip pat darbuotojo vengimą pasitikrinti dėl neblaivumo ar apsvaigimo.
* Dvigubai - iki 300 eurų – padidinta minimali bauda už darbo užmokesčio apskaičiavimo ir mokėjimo tvarkos pažeidimus.
* Dvigubai - iki 300 eurų padidinta minimali bauda už darbo laiko apskaitos pažeidimus.
* Numatyta administracinė atsakomybė ir fiziniam asmeniui už informacijos nepateikimą VDI apie atsiųstą laikinai dirbti į Lietuvos Respubliką užsienietį. Nustačius, kad darbdavys ar kitas atsakingas asmuo pažeidė Lietuvos Respublikos įstatymo „Dėl užsieniečių teisinės padėties“ 62 straipsnio 7 dalyje ir 103 straipsnio 2 dalyje nustatytą pareigą pateikti informaciją apie atsiųstą laikinai dirbti į Lietuvos Respubliką užsienietį (taip pat ir ES pilietį) VDI per SODROS informacinę sistemą, bus skiriama nuo 360 iki 660 eurų bauda. Pakartotinas administracinis nusižengimas užtrauks 720 – 1320 eurų administracinę baudą.
* Dvigubai – iki 780 eurų padidinta minimali bauda už vertimąsi nedeklaruota savarankiška veikla (fizinio asmens veikla, atitinkanti individualios veiklos požymius, tačiau neįsiregistravus mokesčių įstatymų nustatyta tvarka arba įsiregistravus, bet nedeklaruojant pajamų arba deklaruojant mažesnes pajamas, negu faktiškai gavo iš tokios individualios veiklos.)

Kontaktams:

komunikacija@vdi.lt

Lietuvos Respublikos valstybinė darbo inspekcija

prie Socialinės apsaugos ir darbo ministerijos

Algirdo g. 19, LT-03607 Vilnius

[www.vdi.lt](https://eur05.safelinks.protection.outlook.com/?url=http%3A%2F%2Fwww.vdi.lt%2F&data=04%7C01%7CVytautas.Silinskas%40socmin.lt%7C5bea89c6bba44f6a90fb08d8ff509286%7C6062c8a2d35346c292d80dd75d1f4b63%7C1%7C1%7C637540068841592505%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=mjr5uUFxbkRHzUT3ZiUFkXM3J2Z3V0o1p%2B3KQ4zGs30%3D&reserved=0)



Konsultuojame:

El. paštu info@vdi.lt, [raštu](https://eur05.safelinks.protection.outlook.com/?url=http%3A%2F%2Fwww.vdi.lt%2FTitulinis%2FNelegalus.aspx&data=04%7C01%7CVytautas.Silinskas%40socmin.lt%7C5bea89c6bba44f6a90fb08d8ff509286%7C6062c8a2d35346c292d80dd75d1f4b63%7C1%7C1%7C637540068841592505%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=bF4hgT4aPT3RKRTF77Y%2FIstnKr1hWnl8xR6S2bzxKK0%3D&reserved=0) ir [VDI Facebook paskyroje](https://eur05.safelinks.protection.outlook.com/?url=http%3A%2F%2Fwww.facebook.com%2FValstybin%25C4%2597-darbo-inspekcija-prie-Socialin%25C4%2597s-apsaugos-ir-darbo-ministerijos&data=04%7C01%7CVytautas.Silinskas%40socmin.lt%7C5bea89c6bba44f6a90fb08d8ff509286%7C6062c8a2d35346c292d80dd75d1f4b63%7C1%7C1%7C637540068841602461%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=4C0YkU4o5%2BqggzFBzDFeUqZCJ7CjGmuhXospa%2ByJdwc%3D&reserved=0)

Telefonu 8 5 213 9772  (I-IV: 9:00-16:00; V: 9:00-15:00, pertrauka 12:00-13:00)

Žinote, kur dirbama nelegaliai? Praneškite [raštu](https://eur05.safelinks.protection.outlook.com/?url=http%3A%2F%2Fwww.vdi.lt%2FTitulinis%2FNelegalus.aspx&data=04%7C01%7CVytautas.Silinskas%40socmin.lt%7C5bea89c6bba44f6a90fb08d8ff509286%7C6062c8a2d35346c292d80dd75d1f4b63%7C1%7C1%7C637540068841602461%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=cD9vv3hGuY15tmCK0R88x8lS%2FD2mFH6oARWLtA9iOYw%3D&reserved=0) arba pasitikėjimo telefonu 8 5 213 9750